**НАРЕДБА**

**ЗА ПРЕМЕСТВАЕМИТЕ ОБЕКТИ ЗА ТЪРГОВСКИ И ДРУГИ**

**ОБСЛУЖВАЩИ ДЕЙНОСТИ И ЕЛЕМЕНТИТЕ НА ГРАДСКОТО**

**ОБЗАВЕЖДАНЕ НА ТЕРИТОРИЯТА НА ОБЩИНА РУДОЗЕМ**

**Раздел I**

**ОБЩИ ПОЛОЖЕНИЯ**

**Чл. 1.**

(1) Тази наредба урежда издаването на разрешения за поставяне на преместваеми обекти по чл. 56, ал.1 от Закона за устройство на територията (ЗУТ) на територията на Община Рудозем, както и ползването и премахването им.

(2) (изм. с Решение № 261/04.09.2017 г.) Преместваеми обекти по смисъла на чл.56, ал.1 от ЗУТ са преместваеми увеселителни обекти и преместваеми обекти за търговски и други обслужващи дейности, елементи на градското обзавеждане.

(3) (изм. с Решение № 261/04.09.2017 г.) Преместваемите обекти могат да се поставят върху тротоари, части от площадни пространства, върху свободни места с друго предназначение, без това да затруднява ползването им и да застрашава здравето, живота и безопасността на гражданите, не закриват входове, витрини на магазини, паметници на културата и обществени сгради, като се осигурят проходи за

преминаване на пешеходци.

**Раздел II**

**ВИДОВЕ ПРЕМЕСТВАЕМИ ОБЕКТИ И ИЗИСКВАНИЯ КЪМ ТЯХ**

**Чл. 2.**

 (1) По своето предназначение преместваемите обекти могат да бъдат:

1. (изм. с Решение № 261/04.09.2017 г.)Дълговременни – разположени по схема, одобрена от гл. архитект на общината за срока на договора за ползване.

2. Кратковременни – разположени по схема одобрявана във връзка с провеждането на градски празници, чествания, изложения и други обществени прояви;

3. Елементи на градското обзавеждане – разположени по схема одобрена по конкретно възникнала нужда.

(2) По вид преместваемите обекти могат да бъдат:

1. (изм. с Решение № 261/04.09.2017 г.)Павилиони

2. (изм. с Решение № 261/04.09.2017 г.)Маси и колички със сенник, чадър или тента;

3. Подиум;

4. Елементи на градското обзавеждане – спирки на градския транспорт, пейки, други трайно поставени елементи на обществената инфраструктура, детски, атракционни съоръжения и др.

(3) (изм. с Решение № 261/04.09.2017 г.) Преместваемите обекти могат да бъдат предназначени за услуги и продажба на стоки, отговарящи на изискванията на Наредба № 1 от 26.01.2016 г. на Министерството на здравеопазването и Министерство на земеделието и храните

**Чл. 3.**

(1) (отм. с Решение № 261/04.09.2017 г.)

(2) (изм. с Решение № 261/04.09.2017 г.) В частните поземлени имоти се разрешава поставянето на преместваеми обекти при спазване на отстоянията от съседните поземлени имоти

(3) Не се допуска надвесването на конструктивни елементи (козирки, навеси, сенници) на височина по-малко от 3.20 м от нивото на терена.

(4) (отм. с Решение № 261/04.09.2017 г.)

**Раздел ІІІ**

**РЕД И УСЛОВИЯ**

**ЗА ПОСТАВЯНЕ И ПОЛЗВАНЕ НА ПРЕМЕСТВАЕМИ ОБЕКТИ**

**Чл. 4.**

(1) (изм. с Решение № 261/04.09.2017 г.) Преместваемите обекти могат да бъдат разполагани в държавни, общински и частни имоти. За държавни и общински имоти се изготвя схема за поставяне, която се одобрява от главния архитект на общината. За държавните имоти схемата се одобрява след съгласуване със съответната централна администрация, която стопанисва имота, а в останалите

случаи с областния управител.

(2) (отм. с Решение № 261/04.09.2017 г.)

(3) (отм. с Решение № 261/04.09.2017 г.)

(4) (изм. с Решение № 261/04.09.2017 г.) Схемите за поставяне на обектите се изработват от заинтересуваните лица и се представят на главния архитект на Община Рудозем за одобрение.

**Чл. 5**.

(1) Заинтересованите лица подават заявление за издаване на разрешение за поставянето на преместваеми обекти или елементи на градското обзавеждане по образец, утвърден от Кмета на Община Рудозем, в Общинска администрация – Рудозем. Към заявлението се прилагат следните документи:

1 (отм. с Решение № 261/04.09.2017 г.)

2. (отм. с Решение № 261/04.09.2017 г.)

3. (изм. с Решение № 261/04.09.2017 г.)Документ за собственост на имота

4. (изм. с Решение № 261/04.09.2017 г.) Ситуационен план на поземления имот с предложение за точното разположение на преместваемия обект – в случаите, когато се заявява поставяне на преместваем обект в частен поземлен имот;

5. (изм. с Решение № 261/04.09.2017 г.)Писмено съгласие на собственика на поземления имот или писмен договор за наем на заетата от преместваемия обект площ, когато заявителят не е собственик.

6. (отм. с Решение № 261/04.09.2017 г.)

7. (отм. с Решение № 261/04.09.2017 г.)

8. (нова приета с Решение № 261/04.09.2017 г.) Проектна документация: - одобрена схема за поставяне, в случаите за общински и държавни имоти; - идейно - архитектурно решение с обяснителна записка; - конструктивно становище, доказващо конструктивната цялост и възможността на

обекта да бъде преместван от едно място на друго; - при необходимост инсталационни проекти – съгласувани със съответните

експлоатационни дружества;

9. (нова приета с Решение № 261/04.09.2017 г.) Комбинирана скица с нанесена регулация на поземления имот.

(2) Заявленията се разглеждат от комисия, назначена със заповед на Кмета на Община – Рудозем, в чийто състав се включва и един общински съветник, избран на заседание на Общинския съвет. Комисията е постоянно действащ орган. Същата се свиква на заседание от председателя й.

(3) Комисията разглежда всички постъпили заявления, като при вземане на решения се ръководи от предварително установени критерии за оценяване.

(4) Комисията се произнася с писмено решение в едномесечен срок от подаване на заявлението.

(5) (нова приета с Решение № 261/04.09.2017 г.) Не се издава разрешение за поставяне на заявител със задължение към Община Рудозем.

**Чл. 6.**

(1) При положително решение на комисията по чл. 5, ал. 2, гл. архитект издава разрешение за поставяне на преместваем обект в седмодневен срок от произнасянето й.

(2) Разрешението за поставяне на преместваеми обекти се издава по образец, одобрен от Кмета на Общината, като в него задължително се посочват:

1. (изм. с Решение № 261/04.09.2017 г.) Имената, адреса за физически лица и съответно ЕИК, наименованието на фирмата и адреса на управление за юридически лица

2. (изм. с Решение № 261/04.09.2017 г.) Документ за собственост на имота или договор за наем, ако обекта се поставя в чужд имот

3. Площта, която заема преместваемият обект;

4. (изм. с Решение № 261/04.09.2017 г.) Номер на квитанцията за платена такса

5. Срока за който се разрешава поставянето;

6. (отм. с Решение № 261/04.09.2017 г.)

7. (отм. с Решение № 261/04.09.2017 г.)

(3) (изм. с Решение № 261/04.09.2017 г.) Разрешението се издава за срока на договора, съгласието или споразумението със собственика на имота.

(4) (отм. с Решение № 261/04.09.2017 г.)

**Чл. 7.**

1. (изм. с Решение № 261/04.09.2017 г.) Поставянето на преместваем обект се извършва след издаване на разрешение за поставяне по реда на тази наредба и след заплащане на такса в размер, определен съгласно Наредбата за определяне на местните данъци, такси и услуги на територията на община Рудозем
2. (отм. с Решение № 261/04.09.2017 г.)
3. (отм. с Решение № 261/04.09.2017 г.)

**Чл. 8**.

Лицата, получили разрешение за поставяне на преместваеми обекти по съответния ред, са длъжни да не променят предназначението им , да поддържат в добър вид обектите и пространството около тях, да осигурят безопасни условия за тяхната експлоатация и да ги демонтират и премахнат след изтичане на срока на разрешението за поставяне.

**Чл. 9.** (отм. с Решение № 261/04.09.2017 г.)

**Чл. 10**

Лицето, на което е издадено разрешение за поставяне на преместваем обект, няма право да преотдава и/или преотстъпва площите, върху които му е разрешено поставяне на обекта, нито самия обект на други лица, под каквато и да е форма (сключване на договори за съвместна дейност, наем, лизинг, възмездно прехвърляне или други правно-технически форми).

**Чл. 11**.

 Промяна във вида и местоположението на разрешени преместваеми обекти може да се извърши с ново разрешение по реда на тази наредба.

**Раздел ІV**

**ПРЕМАХВАНЕ НА ПРЕМЕСТВАЕМИ ОБЕКТИ**

**Чл. 12**.

(1) (изм. с Решение № 261/04.09.2017 г.)

Кметът на Община Рудозем

издава заповед за отнемане на разрешението и за премахване на обекта в следните случаи:

1. при неспазване клаузите, включени в разрешението за поставяне;

2. при нарушение на чл. 10 от тази наредба;

3. (изм. с Решение № 261/04.09.2017 г.)При прекратяване на договора поради неплащане на дължимите такси.

4. при разполагане на обекта извън мястото на одобрената схема;

5. при неразрешено преустройство, промяна на предназначението и др. на разрешен за поставяне обект;

6. (изм. с Решение № 261/04.09.2017 г.)В случай, че обектът не се постави в срок от шест месеца от издаване на разрешението;

7. (отм. с Решение № 261/04.09.2017 г.)

8. (отм. с Решение № 261/04.09.2017 г.)

(2) (изм. с Решение № 261/04.09.2017 г.) В случаи, когато е изтекъл срокът на разрешението за поставяне и обектът не е премахнат в едномесечен срок от изтичане на срока на разрешението, кмета на общината издава заповед за премахване на обекта.

1. Заповедта се съобщава на лицата, на които е издадено разрешението за поставяне, по реда на ГПК.

(5) В случай, че лицето не бъде намерено за връчване на заповедта по ал. 1 или по ал. 2 на адреса, посочен в разрешението, екземпляр от заповедта се поставя на преместваемия обект и на информационното табло в Общинска администрация - Рудозем и заповедта се счита за валидно връчена от датата на поставянето й на таблото. Така направеното съобщение се удостоверява в служебна бележка с подписите на две длъжностни лица от общинската администрация. Служебната бележка се прилага към съответната преписка.

**Чл. 13**.

Непосредствено след влизане в сила на заповедта по чл. 12, лицето, на което е разрешено поставянето на преместваем обект, както и лицето, което го ползва, е длъжно да го демонтира и премахне за своя сметка и да предаде терена на собственика във вида, в който го е получило или във вида, в който го е благоустроило с разрешение на собственика.

**Чл. 14**.

В случаи на поставени без разрешение преместваеми обекти, включително в частни и държавни имоти, същите подлежат на премахване по реда на чл.12 и чл.13. В тези случаи заповедта за премахването се съобщава на лицата, които ги ползват, по реда на ГПК. В случай, че тези лица са неизвестни, се прилага разпоредбата на чл.12, ал. 4.”

**Чл. 15.**

1. (изм. с Решение № 261/04.09.2017 г.) Процедурата по принудително премахване на преместваеми обекти започва със съставяне на констативен акт за нарушение, издаден от служителите упражняващи контрол по строителството. Когато нарушителят е известен, но не може да се намери или след покана не се яви за съставяне на акта, същият се съставя и в негово отсъствие. Актът се връчва на нарушителя, който може да подаде възражения в тридневен срок. Ако същият не може да бъде намерен на адреса, посочен в разрешението или ако е неизвестен, актът се поставя на преместваемия обект и на информационното табло в Община Рудозем и се счита за връчен от датата на поставянето му на таблото Така направеното съобщение се удостоверява в служебна бележка с подписите на две длъжностни лица от общинската администрация. Служебната бележка се прилага към съответната преписка.
2. (изм. с Решение № 261/04.09.2017 г.) Ако заповедта за премахване не се изпълни доброволно от лицето в определения в заповедта на кмета срок, тя се изпълнява принудително от фирма – изпълнител в срок определен в договора между нея и Община Рудозем в присъствие на представители на полицията

(3) (изм. с Решение № 261/04.09.2017 г.) За извършените разходи по премахването се съставя протокол от представители на общинската администрация и изпълнителя въз основа на който се издава изпълнителен лист за събиране на вземането по реда на ГПК. Когато собственикът на обекта поставен върху общински терен е неизвестен, разходите по премахването са за сметка на общинския бюджет.

**Раздел V**

**ВЪТРЕШНО – СЛУЖЕБЕН КОНТРОЛ**

**Чл. 16.**

Кметът на Община Рудозем или упълномощено от него длъжностно лице упражнява контрол по приложението на тази Наредба.

**Чл. 17.** (отм. с Решение № 261/04.09.2017 г.)

**Чл. 18.** За всички разрешения се води регистър в Общинска администрация Рудозем.

**Раздел VI**

**АДМИНИСТРАТИВНО – НАКАЗАТЕЛНИ РАЗПОРЕДБИ**

**Чл. 19.** За всяко нарушение на разпоредбите на тази наредба на нарушителя се налага наказание глоба от 250 лв.(127.82 евро) до 500 лв. (255.64 евро), ако не подлежи на по-тежко наказание. */Изменен и допълнен с Решение № 204/27.02.2025 г*./

**Чл. 20**. (изм. с Решение № 261/04.09.2017 г.) Актове за установяване на нарушенията на тази наредба се съставят от служителите упражняващи контрол по строителството

**Чл.21**.Наказателните постановления се издават от Кмета на Общината или упълномощен от него заместник-кмет.

**Чл. 22.** Установяване на нарушенията и издаването, обжалването и изпълнението на наказателните постановления се извършва по реда на ЗАНН, доколкото в тази наредба не е предвидено друго.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 1.** (изм. с Решение № 261/04.09.2017 г.) За издадени и одобрени по реда на тази наредба разрешения за поставяне, както и заверени копия се събират такси по Наредбата за определяне размера на местните данъци, такси и цени на услуги на територията на община Рудозем

**§ 2.** (изм. с Решение № 261/04.09.2017 г.) Започнатите производства до влизане в сила на тази наредба се извършва по досегашния ред.

**§ 3.** Захранването на обектите се осъществява с временни връзки и мрежи.

**§ 4.** Главният архитект може по изключение да допусне промяна в схемата и да одобри отделна схема за разполагане на преместваеми обекти във връзка с възникнали обществени или други конкретни нужди. (панаири, изложбени площи и др.)

**§ 5.** (изм. с Решение № 261/04.09.2017 г.) Наредбата се приема на основание чл.22, ал1 от ЗМСМА и чл. 55, чл.56 и чл. 57а от ЗУТ.

**§ 6.** Изпълнението на тази наредба се възлага на Кмета на Община Рудозем

**§ 7.** Съществуващи обекти, които са с изтекъл срок на разрешението и не са включени в новите схеми, подлежат на премахване.

**§ 8**. Настоящата наредба е приета с Решение № 124/20.08.08 г. на Общински съвет – гр. Рудозем.

**§ 9.** Настоящата наредба е изменена с Решение № 261/04.09.17 г. на Общински съвет – гр. Рудозем.

**§ 10.** Настоящата наредба е изменена и допълнена с Решение № 204/27.02.2025 г. на Общински съвет – гр. Рудозем.

**Председател на Общински съвет-Рудозем:……………………………………**

**/инж. Венцислав Пехливанов/**